cyanic-selkie/wikianc huggingface dataset:
Πανεπιστήμιο Δυτικής Μακεδονίας
Τμήμα Λογιστικής και Χρηματοοικονομικής
Τα μαθήματα του προγράμματος σπουδών του Τμήματος διακρίνονται σε μαθήματα υποχρεωτικά και μαθήματα επιλογής. Τα υποχρεωτικά μαθήματα του προγράμματος στο 1ο και 2ο  έτος περιλαμβάνουν γνωστικά αντικείμενα όπως: Μάρκετινγκ, Μάνατζμεντ, Μαθηματικά – Στατιστική, Επιστήμη των Υπολογιστών κ.α. Τα μαθήματα αυτά παρέχουν τις απαραίτητες θεωρητικές γνώσεις και πρακτικές εφαρμογές για την πληρέστερη κατανόηση του περιβάλλοντος που λειτουργούν οι επιχειρήσεις. Τα μαθήματα στο 3ο και 4ο έτος σπουδών προσφέρουν εξειδικευμένες επιστημονικές γνώσεις στα γνωστικά αντικείμενα της Λογιστικής και Χρηματοοικονομικής όπως: Διεθνή Λογιστικά Πρότυπα, Διοικητική Λογιστική, Λογιστική Κόστους-Κοστολόγηση, Χρηματοοικονομική Διοίκηση, Χρηματοοικονομική Οικονομετρία κ.α.
Τμήμα Οικονομικών Επιστημών
αριστερά|μικρογραφία Το Τμήμα Οικονομικών Επιστημών ιδρύθηκε το 2019 με το Νόμο 4610/2019 (ΦΕΚ 70/Α/07.05.2019), με έδρα την Καστοριά. Αποστολή του Τμήματος είναι η καλλιέργεια και η προαγωγή της Οικονομικής Επιστήμης με την ακαδημαϊκή και εφαρμοσμένη διδασκαλία, έρευνα και αναζήτηση. Το Τμήμα παρέχει οικονομικές σπουδές υψηλού επιπέδου με σύγχρονο Πρόγραμμα Σπουδών σε γνωστικά αντικείμενα τα οποία ανταποκρίνονται στις ανάγκες της Εθνικής Οικονομίας αλλά και τις ανάγκες της εγχώριας και παγκόσμιας αγοράς εργασίας. Αποστολή του Τμήματος είναι η καλλιέργεια και η προαγωγή της Οικονομικής Επιστήμης με την ακαδημαϊκή και εφαρμοσμένη διδασκαλία, έρευνα και αναζήτηση. Το Τμήμα παρέχει οικονομική εκπαίδευση μέσω δύο κατευθύνσεων: α) Οικονομική Ανάλυση και  β) Οικονομική των Επιχειρήσεων.
Το Τμήμα Οικονομικών Επιστημών του Πανεπιστημίου Δυτικής Μακεδονίας αναπτύσσει έντονη ερευνητική δραστηριότητα στα κυριότερα σύγχρονα γνωστικά πεδία της Οικονομικής Επιστήμης και έχει ουσιαστική συνεισφορά στην οικονομική έρευνα που διεξάγεται στη χώρα. Παίζει κεντρικό ρόλο στην παραγωγή οικονομικής γνώσης, κριτικής ανάλυσης των οικονομικών σχέσεων και θεσμών καθώς και ερευνητικού έργου το οποίο ενδυναμώνει την ελληνική και την διεθνή βιβλιογραφία επί όλων των θεμάτων που άπτονται των οικονομικών επιστημών.
Ως το μοναδικό τμήμα οικονομικών επιστημών στη Δυτική Μακεδονία, η ερευνητική του δράση είναι στενά συνδεδεμένη και με την περιφερειακή / τοπική αναπτυξιακή διαδικασία. Στα πλαίσια αυτής της δράσης, το τμήμα συνεργάζεται στενά με δημόσιους φορείς, δήμους αλλά και επιχειρήσεις, καθώς μελετά σε εθνικό, περιφερειακό, τοπικό επίπεδο αλλά και κλαδικά την παραγωγή, την ζήτηση, την καινοτομία, την ανάπτυξη, τη μεγέθυνση, την εξωστρέφεια, τους θεσμούς, το εμπόριο, τις οικονομικές σχέσεις, τις υπηρεσίες, και τις αντίστοιχες στρατηγικές που θα οδηγήσουν στην βελτίωση της ανταγωνιστικότητας και την αριστεία.
Τμήμα Οργάνωσης και Διοίκησης Επιχειρήσεων
Το Τμήμα Οργάνωσης και Διοίκησης Επιχειρήσεων στεγάζεται στη Μυρσίνα Γρεβενών, σε υπερσύγχρονες εγκαταστάσεις οι οποίες εγκαινιάστηκαν το 2010 (η οριστική παράδοση έγινε τον Δεκέμβριο του 2012). Τα κτήρια έχουν ανεγερθεί σε ένα χώρο 120 στρεμμάτων, ο οποίος περιλαμβάνει και υπαίθριο χώρο στάθμευσης. Συνδέονται μεταξύ τους με οπτική ίνα και έχουν πλήρη εξοπλισμό δικτύωσης και ελέγχου των παραμέτρων λειτουργίας του κτιρίου (τα κτίρια ελέγχονται από κεντρικό σύστημα ηλεκτρονικού υπολογιστή).
Τμήμα Περιφερειακής και Διασυνοριακής Ανάπτυξης
Το Τμήμα Περιφερειακής και Διασυνοριακής Ανάπτυξης ιδρύθηκε με το  Νόμο 4610/2019 (ΦΕΚ 70/Α/07.05.2019) με έδρα την Κοζάνη. Οι σπουδές στο Τμήμα Περιφερειακής και Διασυνοριακής Ανάπτυξης του Πανεπιστημίου Δυτικής Μακεδονίας, είναι εστιασμένες στο αντικείμενο της επιστήμης της περιφερειακής ανάπτυξης με έμφαση στα ζητήματα της καινοτομίας, της επιχειρηματικότητας, της ανταγωνιστικότητας, των περιφερειακών πολιτικών και της οικονομικής του χώρου. Παράλληλα δε, είναι το μόνο Τμήμα στην Ελλάδα που επικεντρώνεται στη μελέτη του συνόρου μέσα από την οπτική ενός δυναμικού οικονομικού και κοινωνικού φαινομένου.
Το πρόγραμμα σπουδών του Τμήματος οδηγεί σε πτυχίο «Επιστήμης Περιφερειακής και Διασυνοριακής Ανάπτυξης» και επικεντρώνεται στη μελέτη της Κοινωνικο-Οικονομικής και Βιώσιμης Ανάπτυξης των Περιφερειών και των Διασυνοριακών Αναπτυξιακών τους Πολιτικών, με σκοπό την ολοκληρωμένη εκπαίδευση των φοιτητών στο να αναλαμβάνουν θέσεις ειδικευμένου προσωπικού και ευθύνης καθώς και εμπειρογνωμόνων στους αντίστοιχους τομείς.
Οι απόφοιτοι του Τμήματος αποκτούν μια εκτενή γνώση του τοπικού, περιφερειακού, εθνικού και παγκόσμιου περιβάλλοντος ανάπτυξης και συνεργασίας δίνοντας έμφαση στο σχεδιασμό και την εφαρμογή πολιτικών στο πλαίσιο της ευρωπαϊκής εδαφικής συνεργασίας μέσα από διεπιστημονικές προσεγγίσεις. Οι δε σημαντικές δεξιότητες ποσοτικής περιφερειακής ανάλυσης μέσα από τα γνωστικά αντικείμενα της στατιστικής, της οικονομετρίας, της χαρτογραφίας και των γεωγραφικών συστημάτων πληροφοριών, τους επιτρέπουν την αποτελεσματική τους εφαρμογή σε δημόσιο και ιδιωτικό-επιχειρηματικό τομέα.
Τμήμα Στατιστικής και Ασφαλιστικής Επιστήμης
μικρογραφία Το τμήμα Στατιστικής και Ασφαλιστικής Επιστήμης, με έδρα τα Γρεβενά, ιδρύθηκε με τον νόμο 4610/ 7-5- 2019 και εντάσσεται στη Σχολή Οικονομικών Επιστημών του Πανεπιστημίου Δυτικής Μακεδονίας.
Έχει δύο κατευθύνσεις, Στατιστικής και Ασφαλιστικής, οι οποίες αποδεικνύονται ιδιαιτέρως χρήσιμες στη σημερινή εποχή, στο βαθμό που παρακολουθούν τις απαιτήσεις της αγοράς εργασίας, καθώς παρέχουν περισσότερες δυνατότητες για επαγγελματική απορρόφηση, βασική προτεραιότητα σε περιόδους οικονομικής κρίσης και παρατεινόμενης ανεργίας των νέων. Το τμήμα στεγάζεται στη Μυρσίνα Γρεβενών.
Τμήμα Μηχανολόγων Μηχανικών
Το Τμήμα Μηχανολόγων Μηχανικών  ιδρύθηκε το 1999, αρχικά με την ονομασία «Τμήμα Μηχανικών Διαχείρισης Ενεργειακών Πόρων» στο Αριστοτέλειο Πανεπιστήμιο Θεσσαλονίκης. Το 2004 μεταφέρθηκε στο Πανεπιστήμιο Δυτικής Μακεδονίας, αποτελώντας το πρώτο Τμήμα της Πολυτεχνικής Σχολής του Πανεπιστημίου μας. Ως έδρα του τμήματος ορίσθηκε η πόλη της Κοζάνης που είναι άρρηκτα συνδεδεμένη με το αντικείμενο της ενέργειας μια και στην περιοχή παράγεται το 70% περίπου της ηλεκτρικής ενέργειας που παράγει η Ελλάδα. Η ίδρυση του Τμήματος και ο τρόπος λειτουργίας του καθορίζεται από το Προεδρικό Διάταγμα που δημοσιεύθηκε στο Φύλλο της Εφημερίδας της Κυβερνήσεως 179/Α/6.9.1999. Το ακαδημαϊκό έτος 1999-2000 το Τμήμα υποδέχθηκε τους πρώτους 120 φοιτητές ενώ τα επόμενα χρόνια ο αριθμός των εισακτέων είναι περίπου 100 φοιτητές ετησίως. Το φετινό ακαδημαϊκό έτος ο αριθμός των εισακτέων επανήλθε στους 120.
Σημειώνεται ότι το Τμήμα που ιδρύθηκε αρχικά στο Αριστοτέλειο Πανεπιστήμιο Θεσσαλονίκης μεταφέρθηκε με την Κ.Υ.Α. 134881 α/Β1/23.12.2003 (Φ.Ε.Κ. 1975/31.12.2003), από 01/01/2004 στο Πανεπιστήμιο Δυτικής Μακεδονίας, αποτελώντας το πρώτο Τμήμα Πολυτεχνικής Κατεύθυνσης του Πανεπιστημίου.
Το Τμήμα μετονομάστηκε από Τμήμα Μηχανικών Διαχείρισης Ενεργειακών Πόρων σε Τμήμα Μηχανολόγων Μηχανικών το 2009, σύμφωνα με το Προεδρικό Διάταγμα 47 (ΦΕΚ 61/27-04-2009, τ. Α).
Τμήμα Ηλεκτρολόγων Μηχανικών και Μηχανικών Υπολογιστών
Το τμήμα ιδρύθηκε με το Φ.Ε.Κ. Α΄ 192/2005 με τον τίτλο "Τμήμα Μηχανικών Πληροφορικής και Τηλεπικοινωνιών" (πρόταση του αείμνηστου καθ. Σ. Ορφανουδάκη στη συνάντηση της Δ.Ε με την ομάδα εμπειρογνωμόνων στο Νυμφαίο), με έδρα την πόλη της Κοζάνης. Η εκπαιδευτική λειτουργία και η εισαγωγή των πρώτων φοιτητών άρχισε από το ακαδημαϊκό έτος 2005 – 2006. Τον Μάιο του 2019 μετονομάστηκε σε Τμήμα Ηλεκτρολόγων Μηχανικών και Μηχανικών Υπολογιστών με το Νόμο 4610/2019 (ΦΕΚ 70/Α/07.05.2019).
Τμήμα Χημικών Μηχανικών
αριστερά|μικρογραφία Το Τμήμα Χημικών Μηχανικών της Πολυτεχνικής Σχολής του Πανεπιστημίου Δυτικής Μακεδονίας ιδρύθυκε με το Νόμο 4610/2019 (ΦΕΚ 70/Α/07.05.2019) και είναι το τέταρτο τμήμα χημικών μηχανικών της Ελλάδας. Στόχος του είναι να καλύψει σε επάρκεια όλα τα βασικά αντικείμενα της χημικής μηχανικής δίνοντας ιδιαίτερη έμφαση στις νέες τεχνολογίες. Έχει έδρα την Κοζάνη, έναν νομό με πολύ μεγάλα περιβαλλοντικά προβλήματα λόγω της ύπαρξης και λειτουργίας των μεγάλων μονάδων παραγωγής ενέργειας από λιγνίτη που τροφοδοτούν με ηλεκτρικό ρεύμα μεγάλο κομμάτι της χώρας. Συνάμα υπάρχει η ανάγκη και πρόκληση της άμεσης μεταστροφής του αναπτυξιακού μοντέλου της περιοχής στην μεταλιγνιτική περίοδο που έχει ήδη φθάσει. Υπό αυτό το πρίσμα το τμήμα Χημικών Μηχανικών του Πανεπιστημίου Δυτικής Μακεδονίας έχει να παίξει ένα πολύ ιδιαίτερο ρόλο στις γρήγορα μεταβαλλόμενες τοπικές αλλά και διεθνείς συνθήκες ενώ παράλληλα πρέπει να εκπαιδεύσει και να εφοδιάσει τους μελλοντικούς μηχανικούς με τα απαραίτητα εφόδια ώστε να ακολουθήσουν μια επιτυχή καριέρα.
Τμήμα Μηχανικών Ορυκτών Πόρων
μικρογραφία|Επιφανειακή Εκμετάλλευση-Ευστάθεια Πρανών Το Τμήμα Μηχανικών Ορυκτών Πόρων ιδρύθηκε με το Νόμο 4610/2019 (ΦΕΚ 70/Α/07.05.2019) και ανήκει στην Πολυτεχνική Σχολή του Πανεπιστημίου Δυτικής Μακεδονίας με έδρα την Κοζάνη. Η ερευνητική δραστηριότητα που συντελείται στο Τμήμα είναι καινοτόμου και υψηλού επιπέδου σε θέματα σχετικά με τις ενεργειακές και μη ενεργειακές Ορυκτές Πρώτες Ύλες (ΟΠΥ), την έρευνα, τον εντο­πισμός και την εκμετάλλευση των ορυκτών πόρων, αλλά και στα γνωστικά αντικείμενα της μεταλλευτικής, γεωτεχνικής και περιβαλλοντικής μηχανικής. Με το πέρας των σπουδών τους οι απόφοιτοι του τμήματος αποκτούν τον τίτλο του Διπλωματούχου Μηχανικού Ορυκτών Πόρων, με επαγγελματικά δικαιώματα που ρυθμίζονται από το άρθρο 14, του Π.Δ. 99/ΦΕΚ.187 τ.Α/5.11.2018.
Τμήμα Μηχανικών Σχεδίασης Προϊόντων και Συστημάτων
Το Τμήμα Μηχανικών Σχεδίασης Προϊόντων και Συστημάτων  ιδρύθηκε με το Νόμο 4610/2019 (ΦΕΚ 70/Α/07.05.2019) και εντάσσεται στην Πολυτεχνική Σχολή του Πανεπιστημίου Δυτικής Μακεδονίας, με έδρα την Κοζάνη. Το αντικείμενο σπουδών του τμήματος είναι ο ολιστικός σχεδιασμός προϊόντων και συστημάτων, που ξεκινάει με τη σύλληψη της ιδέας και καταλήγει στην ολοκλήρωση του τελικού προϊόντος και η μεθοδική, πολυεπιστημονική προσέγγιση για το σχεδιασμό, την υλοποίηση, την τεχνική διαχείριση και τη λειτουργία ενός παραγωγικού συστήματος.
Συνδέεται έτσι άμεσα με την έννοια του Βιομηχανικού Σχεδιασμού και μεταξύ άλλων περιλαμβάνει την αποτύπωση και το σχεδιασμό της γεωμετρίας (CAD), την επιλογή των υλικών, την οργάνωση της παραγωγής, την ψηφιακή καθοδήγηση των εργαλειομηχανών (CNC), την τεχνική μελέτη αντοχής, θέματα διαδραστικότητας και διεπαφής σε περίπτωση ψηφιακών συστημάτων καθώς και διαδικασίες έρευνας αγοράς και προϊοντικής ταυτότητας.
Σχολή Καλών Τεχνών
μικρογραφία
Τμήμα Εικαστικών και Εφαρμοσμένων Τεχνών
Το Τμήμα Εικαστικών και Εφαρμοσμένων Τεχνών με έδρα τη Φλώρινα ιδρύθηκε με το Π.Δ. 169/2006. Η έναρξη της εκπαιδευτικής λειτουργίας του Τμήματος και η εισαγωγή των πρώτων φοιτητών/τριών ορίζεται από το ακαδημαϊκό έτος 2006-2007 και έχει ως αποστολή
Τμήμα Πληροφορικής
μικρογραφία Το Τμήμα Πληροφορικής ιδρύθηκε με το Νόμο 4610/2019 (ΦΕΚ 70/Α/752019) με έρα την Καστοριά. Η αποστολή του είναι η προαγωγή του επιστημονικού πεδίου της Πληροφορικής και η κατάρτιση νέων επιστημόνων Πληροφορικής ικανών να ανταποκριθούν με επιτυχία στις απαιτήσεις των διαφόρων εταιρειών Πληροφορικής καθώς και στη μέση εκπαίδευση ή στον Πανεπιστημιακό χώρο. Αυτό το επιτυγχάνει διεξάγοντας έρευνα στους τομείς της Πληροφορικής και προσφέροντας στους φοιτητές του σύγχρονες προπτυχιακές και μεταπτυχιακές σπουδές για την επιστημονική και επαγγελματική τους σταδιοδρομία.
Το προπτυχιακό πρόγραμμα σπουδών προσφέρει στους φοιτητές του τις βασικές γνώσεις στην επιστήμη της Πληροφορικής καθώς και μια πρώτη εξειδίκευση μέσω διαφόρων μαθημάτων επιλογής.
Τμήμα Μαθηματικών
Το Τμήμα οδηγεί σε Πτυχία Μαθηματικών (χωρίς ειδικεύσεις και κατευθύνσεις) και σύμφωνα με το Εθνικό Πλαίσιο Προσόντων οριοθετείται στο 6ο Επίπεδο (αντίστοιχο του Bachelor’s Degree).
Σχολή Γεωπονικών Επιστημών
αριστερά|μικρογραφία
Τμήμα Γεωπονίας
260px|μικρογραφία Το Τμήμα Γεωπονίας ιδρύθηκε το 2019 με το Νόμο 4610/2019 (ΦΕΚ 70/Α/752019). Το Τμήμα Γεωπονίας έχει έδρα τη Φλώρινα και εντάσσεται στη Σχολή Γεωπονικών Επιστημών για την οποία ο νόμος προβλέπει και δεύτερο τμήμα με τίτλο ‘Επιστήμη Τροφίμων και Διατροφής’ και έναρξη λειτουργίας μετά από το ακαδημαϊκό έτος 2019-2020.
Ο σκοπός του προγράμματος σπουδών του Τμήματος Γεωπονίας είναι να προσφέρει στους φοιτητές τις εξειδικευμένες γνώσεις που χρειάζονται, ώστε ως επιστήμονες να συμβάλλουν:
Το πρόγραμμα σπουδών διαρκεί πέντε έτη, εκ των οποίων τα τρία πρώτα περιλαμβάνουν μαθήματα γενικού αλλά και ειδικού υποβάθρου στη γεωπονική επιστήμη, είναι κοινά για όλους τους φοιτητές και αποτελούν τον κορμό του προγράμματος σπουδών. Στο τέλος του 6ου εξαμήνου οι φοιτητές επιλέγουν μία από τις κατευθύνσεις σπουδών, διάρκειας 4 εξαμήνων στην οποία διδάσκονται μαθήματα ειδικότητας, ανάλογα με το συγκεκριμένο γνωστικό πεδίο της κάθε κατεύθυνσης.
Οι προσφερόμενες κατευθύνσεις είναι: 1) Φυτικής Παραγωγής 2) Ζωικής Παραγωγής και 3) Αγροτικής Οικονομίας.
Τμήμα Εργοθεραπείας
Το Τμήμα Εργοθεραπείας   του Πανεπιστημίου Δυτικής Μακεδονίας, έχει ως αποστολή να προάγει την ανάπτυξη και τη διάχυση των γνώσεων της επιστήμης της Εργοθεραπείας μέσα από τη διδασκαλία και την έρευνα, και να παρέχει στους φοιτητές τα απαραίτητα εφόδια που διασφαλίζουν την άρτια κατάρτισή τους για την επιστημονική και επαγγελματική τους σταδιοδρομία και εξέλιξη.
Το Τμήμα Εργοθεραπείας του Πανεπιστημίου Δυτικής Μακεδονίας, είναι το δεύτερο Τμήμα στη Δημόσια Ανώτατη Εκπαίδευση στην Ελλάδα, και δίνει την δυνατότητα σε φοιτητές, να εκπαιδευτούν με τον καλύτερο δυνατό τρόπο, στην επιστήμη και την πρακτική της Εργοθεραπείας και να αποκτήσουν τις απαιτούμενες γνώσεις και δεξιότητες, ώστε να δραστηριοποιηθούν επάξια στις κλινικές και ερευνητικές προκλήσεις, σε αυτόν τον τομέα.
Το Τμήμα ιδρύθηκε με το Νόμο 4610/2019 ( ΦΕΚ 70/Α/7-5-2019) με έδρα την Πτολεμαϊδα.
Τμήμα Μαιευτικής
Το Τμήμα Μαιευτικής της Σχολής Επιστημών Υγείας του Πανεπιστήμιου Δυτικής Μακεδονίας με έδρα την Πτολεμαΐδα ξεκίνησε την λειτουργία του τον Οκτώβριο του 2009 στις νέες εγκαταστάσεις που δημιουργήθηκαν για την εξυπηρέτηση του τμήματος. Καλύπτει πλήρως την επιστημονική και τεχνολογική κατάρτιση των πτυχιούχων του τμήματος σε θέματα μαιευτικής, γυναικολογίας, νεογνολογίας, επαγγελματικής δεοντολογίας, οικογενειακού προγραμματισμού, γενετήσιας αγωγής, έρευνας, πρόληψης και αγωγής υγείας.
Το Τμήμα έχει ως αποστολή να προάγει την ανάπτυξη και τη μετάδοση των γνώσεων στην τεχνολογία και την επιστήμη της Μαιευτικής και τη διδασκαλία και την εφαρμοσμένη έρευνα και να παρέχει στους σπουδαστές τα απαραίτητα εφόδια που εξασφαλίζουν την άρτια εκπαίδευση/κατάρτισή τους για την επιστημονική και επαγγελματική τους σταδιοδρομία και εξέλιξη.
Μεταπτυχιακές Σπουδές
Τα Προγράμματα Μεταπτυχιακών Σπουδών του Πανεπιστημίου Δυτικής Μακεδονίας ιδρύθηκαν/επανιδρύθηκαν σύμφωνα με τις διατάξεις του Ν.4485/2017 και του Ν.4610/2019.
Στο β' κύκλο σπουδών γίνονται δεκτοί πτυχιούχοι Α.Ε.Ι. της ημεδαπής ή ομοταγών αναγνωρισμένων Ιδρυμάτων της αλλοδαπής. Ο τρόπος επιλογής των εισακτέων καθορίζεται από τον οικείο Εσωτερικό Κανονισμό κάθε προγράμματος, στον οποίο αναφέρονται τα δικαιώματα και οι υποχρεώσεις των μεταπτυχιακών φοιτητών καθώς και πληροφορίες για το αντίστοιχο Πρόγραμμα Μεταπτυχιακών Σπουδών.
Ειδικά Πρωτόκολλα Συνεργασία με ΑΕΙ της Αλλοδαπής
Σύμφωνα με το ισχύον νομοθετικό πλαίσιο τα ιδρύματα της ημεδαπής μπορούν να οργανώνουν και να προσφέρουν από κοινού ή σε συνεργασία, προγράμματα σπουδών με ομοταγή ιδρύματα της αλλοδαπής, που οδηγούν στην απονομή αντίστοιχων τίτλων σπουδών.
Για τα προγράμματα αυτά καταρτίζεται Ειδικό Πρωτόκολλο Συνεργασίας μεταξύ των συνεργαζόμενων Α.Ε.Ι., στο οποίο καθορίζονται οι σχετικές λεπτομέρειες.
Κατάλογος Μεταπτυχιακών Προγραμμάτων Σπουδών
Διδακτορικές Σπουδές
Σε κάθε Τμήμα του Πανεπιστημίου Δυτικής Μακεδονίας λειτουργεί Πρόγραμμα Διδακτορικών Σπουδών το οποίο παρέχει εξειδίκευση στα κύρια γνωστικά αντικείμενα αλλά και σε συγγενή πεδία των Τμημάτων του Πανεπιστημίου Δυτικής Μακεδονίας. Οι Διδακτορικές Σπουδές αποβλέπουν στην παραγωγή υψηλού επιπέδου επιστημονικής έρευνας δίνοντας έμφαση στη δημοσίευση της επιστημονικής εργασίας που συντελείται στο πλαίσιό τους και στη δημιουργία επιστημόνων ικανών να συμβάλουν στην πρόοδο της εκπαίδευσης και της επιστήμης. Η διαδικασία απονομής Διδακτορικών Τίτλων διέπεται από τις κείμενες διατάξεις για την Ανώτατη Εκπαίδευση.
Σε εφαρμογή του ως άνω άρθρου έχουν δημοσιευτεί στην Εφημερίδα της Κυβερνήσεως και έχουν αναρτηθεί στον διαδικτυακό τόπο των Τμημάτων του Ιδρύματος οι Κανονισμοί Διδακτορικών Σπουδών των Τμημάτων του Πανεπιστημίου.
Εισαγωγή σε Προγράμματα Διδακτορικών Διατριβών
Σύμφωνα με την ισχύουσα νομοθεσία, στον γ΄ κύκλο σπουδών, ως υποψήφιοι/ες διδάκτορες γίνονται δεκτοί κάτοχοι Μεταπτχιακού Διπλώματος Ειδίκευσης οι οποίοι πληρούν τις προϋποθέσεις που καθορίζονται στον Εσωτερικό Κανονισμό Διδακτορικών Σπουδών του οικείου Τμήματος.
Η χρονική διάρκεια για την εκπόνηση της Διδακτορικής Διατριβής δεν μπορεί να είναι μικρότερη από τρία (3) πλήρη ημερολογιακά έτη από την ημερομηνία ορισμού της Τριμελούς Συμβουλευτικής Επιτροπής.
Κατάλογος Κανονισμός Διδακτορικών Σπουδών των Τμημάτων
Πρόσβαση και Συγκοινωνίες
Η Δυτική Μακεδονίας διαθέτει 2 αεροδρόμια που τη συνδέουν με την Αθήνα. Το αεροδρόμιο «Φίλιππος» στην Κοζάνη (http://www.ypa.gr/our-airports/kratikos-aerolimenas-kozanhs-filippos-kakzf) και το αεροδρόμιο «Αριστοτέλης» στην Καστοριά. (https://web.archive.org/web/20180331141720/http://www.ypa.gr/our-airports/kratikos-aerolimenas-kastorias-aristotelhs-kakta)
Η Κοζάνη εκτός από το αεροδρόμιο διαθέτει σύγχρονο σταθμό υπεραστικών λεωφορείων ΚΤΕΛ (https://www.ktelkozanis.gr/) που συνδέουν την πόλη με τις μεγαλύτερες ελληνικές πόλεις, καθώς και με τις περισσότερες περιοχές της Δυτικής Μακεδονίας. Η συγκοινωνία μέσα στην πόλη πραγματοποιείται μέσω δημοτικών minibus (https://cityofkozani.gov.gr/diadromes-mini-bus) με τα οποία εκτελούνται και τα δρομολόγιο από και προς τα Τμήματα του Πανεπιστημίου που λειτουργούν στην Κοζάνη.
Η πρόσβαση στην Καστοριά είναι δυνατή είτε μέσω του εθνικού αεροδρομίου «Αριστοτέλης», που βρίσκεται στο Άργος Ορεστικό είτε με καθημερινά δρομολόγια λεωφορείων (Θεσσαλονίκη – Καστοριά : 1.40λ, Αθήνα – Καστοριά : 5.30λ, Ιωάννινα – Καστοριά : 1.30λ.) (https://www.ktel-kastorias.gr/ ).
Τα Γρεβενά απέχουν από  Αθήνα 484χλμ., από τη Θεσσαλονίκη 170χλμ, από τα Ιωάννινα 100χλμ και από τη Λάρισα 140χλμ. Από την Περιφερειακή Ενότητα Γρεβενών διέρχεται η Εγνατία Οδός, η οποία συνδέει όλη τη βόρεια Ελλάδα. Η πρόσβαση μπορεί να γίνει είτε με λεωφορείο του ΚΤΕΛ Γρεβενών (www.ktelgrevenon.gr) είτε με ιδιωτικό μέσο. Η μετακίνησή εντός της πόλης και τη μετάβαση στο χώρο του Πανεπιστημίου, γίνεται με αστικά λεωφορεία ( https://www.ktelgrevenon.gr/dromologia.).
Η Πτολεμαϊδα βρίσκεται στο κέντρο των τεσσάρων νομών Κοζάνης, Καστοριάς, Φλώρινας και Γρεβενών. Η πρόσβαση στην πόλη γίνεται μέσω σύγχρονου οδικού δικτύου με αυτοκινητόδρομο ταχείας κυκλοφορίας. Καθημερινά δρομολόγια των υπεραστικών ΚΤΕΛ συνδέουν την πόλη με τα μεγαλύτερα αστικά κέντρο ης χώρας (τηλέφωνο εκδοτηρίου εισιτηρίων 2463024417) ενώ ο διευρυμένος Δήμος Εορδαίας εξυπηρετείται με σύγχρονα αστικά λεωφορεία (http://www.astikoktelptolemaidas.gr/  ).
Εξωτερικοί σύνδεσμοι
Κατηγορία:Πανεπιστήμια στην Ελλάδα Κατηγορία:Περιφέρεια Δυτικής Μακεδονίας
Αχέρων
μικρογραφία Ο Αχέρων (Αχέροντας στη δημοτική) είναι ποταμός της περιφέρειας Ηπείρου και διασχίζει τους νομούς Ιωαννίνων, Θεσπρωτίας και Πρεβέζης. Οι πηγές του Αχέροντα είναι πολλές. Οι πρώτες πηγές του προέρχονται από τα χιόνια του όρους Τόμαρος στο Νομό Ιωαννίνων (μέγιστο υψόμετρο 1.986 μέτρα), και οι άλλες πηγές του προέρχονται από τα όρη Σουλίου και τα όρη Παραμυθιάς Θεσπρωτίας. Σημαντικές πηγές είναι, επίσης, αυτές του χωριού Γλυκή Θεσπρωτίας. Ο Αχέρων εκβάλλει στο Ιόνιο Πέλαγος, στο χωριό Αμμουδιά της Πρέβεζας, όπου σχηματίζει δέλτα, από το οποίο διαμορφώνονται τα δύο κύρια έλη της περιοχής, το έλος της Σπλάντζας και της Βαλανιδορράχης.
Saske (ράπερ)
Ο Saske (πραγματικό όνομα: Οδυσσέας Ντζιμάνης, Μυτιλήνη, 14 Απριλίου 1998) είναι Έλληνας ράπερ με καταγωγή από τη Χρυσούπολη Καβάλας. Αποτέλεσε ένα από τα ιδρυτικά στελέχη της ανεξάρτητης δισκογραφικής εταιρείας Offbeat Records ενώ μέχρι σήμερα έχει κυκλοφορήσει χρυσά, πλατινένια και διαμαντένια singles, καθώς και δύο προσωπικούς δίσκους.
Αχέρων
Ο Αχέρων, λόγω του Νεκρομαντείου του Αχέροντα, της αρχαίας παράδοσης και της περιβαλλοντικής αξίας προσελκύει χιλιάδες επισκεπτών από τις πηγές έως και τις εκβολές του. Το μήκος του ανέρχεται στα 52 χιλιόμετρα ενώ από τα νερά του αρδεύονται περίπου 85.000 στρέμματα, εκ των οποίων 28.000 βρίσκονται στο Νομό Θεσπρωτίας και 57.000 στο Νομό Πρεβέζης. Ο άνω ρούς του ποταμού καλείται επίσης «Μαυροπόταμος», ενώ το κάτω τμήμα, το διερχόμενο από την πεδιάδα του Φαναρίου λέγεται και «Φαναριώτικο». Υπάρχει επίσης και η ονομασία Καμαριώτικο ποτάμι.
Ο ποταμός, έχει εξερευνηθεί όλος. Τελευταίο ανεξερεύνητο τμήμα του ήταν η Χαράδρα του Αχέροντα, μήκους 10χλμ., που διασχίστηκε και φωτογραφήθηκε για πρώτη φορά ολόκληρη, τον Ιούνιο 1994 από ομάδα του ΕΟΣ Πρέβεζας.
thumb|Η Χαράδρα του Αχέροντα από ψηλά, 1997|300px|right thumb|300px|right|Η Χαράδρα του Αχέροντα σε ανοδική λήψη, με αδιάβροχη κάμερα Canon, από επιπλέοντα διασχιστή. Το στενό αυτό έχει πλάτος 2m και ύψος 100m thumb|Η Χαράδρα του Αχέροντα, 1997|300px|right thumb|Ο Αχέρων Ποταμός σήμερα (Χάρτης 6 τμημάτων)|300px|right thumb|Όρος Τόμαρος (Ολύτσικα)|300px|right thumb|Η Χαράδρα του Αχέροντα, Τα στενά (Photo 1994)|300px|right thumb|Η πρώτη διάσχιση της Χαράδρας του Αχέροντα (1994)|300px|right thumb|Ο Αχέρων ποταμός κοντά στις εκβολές του|300px|right thumb|300px|right|Αλεξάντερ Λιτοβτσένκο: Ο Χάρων οδηγεί τις Ψυχές στον Άδη, 1861, Κρατικό Ρωσικό Μουσείο Ιστορίας, Μόσχα thumb|Αιωρούμενες αηδονοφωλιές στον Αχέροντα (Δάσος της Περσεφόνης)|300px|right thumb|300px|right|Η Λέσχη Καταδρομέων Πρέβεζας, πραγματοποιεί άσκηση εναέριας μεταφοράς τραυματία στόν Αχέροντα
Saske (ράπερ)
Πρώτα χρόνια και επιρρόες
Ήδη από την ηλικία των 11 έγραφε ποιήματα ωστόσο κυκλοφόρησε τις πρώτες ανεπίσημες κυκλοφορίες στο διαδίκτυο κοντά στο 2014 με κομμάτια όπως το «Συνειρμός/Ταράτσα». Στα 18 του μετακόμισε στην Αθήνα για να σπουδάσει ηχοληψία ύστερα από παροτρύνσεις της μητέρας του όμως απορροφήθηκε από την μουσική καταλήγοντας να ενσωματωθεί στη νεοσύστατη τότε OffBeat Records η οποία αργότερα συνεργάστηκε με την Stay Independent.
Αχέρων
Μυθολογία
Στην αρχαιότητα πίστευαν ότι ο Αχέρων αποτελεί τον ποταμό εκείνο, τον διάπλου του οποίου έκανε, σύμφωνα με την αρχαία ελληνική μυθολογία ο «ψυχοπομπός» Ερμής παραδίδοντας τις ψυχές των νεκρών στον Χάροντα για να καταλήξουν στο βασίλειο του Άδη. Η κάθε ψυχή, περνώντας από το πορθμείο του Χάροντα, έπρεπε να δώσει από έναν οβολό για τη μεταφορά, ενώ αξιοσημείωτη είναι η περίπτωση του Μένιππου, τον οποίο αναφέρει ο Λουκιανός, ως τον μοναδικό που διέσχισε τον Αχέροντα χωρίς να πληρώσει. Στο δρόμο του ο ποταμός Αχέρων διασταυρωνόταν με τους Πυριφλεγέθοντα και Κωκυτό, στο σημερινό χωριό Μεσοπόταμος, στο σημείο όπου βρίσκεται το αρχαίο Νεκρομαντείο του Αχέροντα. Η αρμοδιότητα του Νεκρομαντείου του Αχέροντα ήταν διαφορετική από αυτή των Δελφών και της Δωδώνης. Ο σκοπός του δεν ήταν η παροχή χρησμού αλλά η διευκόλυνση της επικοινωνίας των επισκεπτών με τις ψυχές των νεκρών συγγενών τους. Αχέρων, Κωκυτός και Πυριφλεγέθων συναποτελούσαν τους τρεις ποταμούς του Άδη.
Saske (ράπερ)
Καριέρα
Η πρώτη του επίσημη κυκλοφορία με την Offbeat Records έγινε τον Νοέμβριο του 2017 με το single "Safari". Έπειτα κυκλοφόρησε ένα κομμάτι με όνομα ParEnergeia σε συνεργασία με τον Sapranov και τον N.O.E. με μουσική παραγωγή τον DJ.Silence. Το single "Ξέρω Μάνα" έγινε διπλά πλατινένιο. Ακολούθησε σειρά συνεργασιών και μια πανελλήνια περιοδεία με τα άλλα μέλη του label και τον iLLEOo στο Offbeat Take Over Tour τον χειμώνα του 2018-2019. Το καλοκαίρι του 2019 κυκλοφόρησε το κομμάτι "Cyan" ως single από το τότε επερχόμενο πρώτο προσωπικό του άλμπουμ Saskepticism Vol.1 σε παραγωγή του Dj PaCo το οποίο και σήμερα είναι τετραπλά πλατινένιο.
Αχέρων
Μυθολογία
Ο Όμηρος στην «Οδύσσεια» αναφερόμενος στην κάθοδο του Οδυσσέα στον Άδη για να πληροφορηθεί από το μάντη Τειρεσία για την επιστροφή του στην Ιθάκη περιγράφει λεπτομερώς το σημείο συνάντησης του Αχέροντα με τον Πυριφλεγέθοντα και τον Κωκυτό:
Saske (ράπερ)
Καριέρα
Τον Οκτώβριο του 2019 συμμετείχε στο single Sportex σε συνεργασία με την Adidas και τους ράπερς Mente Fuerte, Hawk και τον Hatemost των Βήτα Πείς.
Λίγες μόλις μέρες πριν την κυκλοφορία του άλμπουμ κυκλοφόρησε το single "Boss Moves" μαζί με ένα ασπρόμαυρο βίντεο κλιπ, Παράλληλα κυκλοφόρησε το "Saskepticism Vol. 1" με μια λίστα 20 κομματιών από παραγωγούς όπως Esaw, Gamecue, Dj The Boy, Dj PaCo, Sammy Velasquez, Benz, Sin Laurent, Mr Bonzo, Sken. Το άλμπουμ έγινε χρυσό.
Αχέρων
Αχερουσία λίμνη
Η Αχερουσία λίμνη δεν υπάρχει πια. Αποστραγγίστηκε τη δεκαετία του '60 από τη Βρετανική εταιρεία Boots Ltd και ένα περίπλοκο δίκτυο αρδευτικών καναλιών διασχίζει τον κάμπο του Μεσοπόταμου και της Αμμουδιάς.
Saske (ράπερ)
Καριέρα
Τον Απρίλιο του 2021, ο Rack και ο Saske κυκλοφόρησαν το single "Δοκίμασέ Τον" που έγινε πολυ-πλατινένιο ενώ δύο μήνες αργότερα κυκλοφόρησαν το single "NASA" το οποίο και έγινε διαμαντένιο το ίδιο έτος (το πρώτο διαμαντένιο single στην συλλογή του).
Στις 10 Φεβρουαρίου (με αφορμή την γιορτή του Αγίου Βαλεντίνου που θα ακολουθούσε) κυκλοφόρησε το single "Padou", ένα single που αργότερα αποτέλεσε μέρος του άλμπουμ "Saskepticism Vol. 2", το όποιο έμεινε για πάρα πολύ καιρό στα charts του Top 50 Greece στο Spotify. Τον Οκτώβριο του ίδιου έτους αναγνωρίστηκε ως διαμαντένιο (το δεύτερο διαμαντένιο στην συλλογή του Saske).
Αχέρων
Αχερουσία λίμνη
Κατά τη μυθολογία, στον Άδη κατέβηκαν και οι: Ορφέας, βασιλιάς της Θράκης για να φέρει πίσω τη γυναίκα του Ευρυδίκη, ο Ηρακλής, ο Θησέας, κ.ά.
Saske (ράπερ)
Καριέρα
Στις 22 Απριλίου 2022 κυκλοφόρησε το δεύτερο άλμπουμ του με τίτλο Saskepticism Vol. 2. με συμμετοχές των Kareem Kalokoh, Sigma, Hawk και Rack. Τα κομμάτια με τις δύο τελευταίες συμμετοχές είχαν ήδη κυκλοφορήσει ως singles με video clips. Ο δίσκος κατάφερε να φτάσει την 10η θέση στα Top Debut Albums (Global). Στις 14 Ιανουαρίου του 2023 έγινε η πρώτη παρουσίαση του δίσκου στο Gagarin 205 στην Αθήνα.
Αχέρων
Γεωγραφία του Αχέροντα Ποταμού
Όπως κάθε ποταμός, ο Αχέρων έχει το κύριο τμήμα του και τους παραποτάμους. Οι παραπόταμοι του Αχέροντα εκπορεύονται από τους Νομούς Θεσπρωτίας και τον Ιωαννίνων. Σε μια μεγάλη διαδρομή αποτελεί το φυσικό όριο μεταξύ του Ν.Πρέβεζας - Ν. Θεσπρωτίας και Ν.Πρέβεζας - Ν. Ιωαννίνων. Ο Αχέρων ποταμός δέχεται τα νερά του Πυριφλεγέθοντα, του Κωκυτού, και του Βωβού ποταμού.
Saske (ράπερ)
Παραπομπές
Κατηγορία:Ελληνικό hip hop Κατηγορία:Έλληνες τραγουδιστές Κατηγορία:Έλληνες τραγουδοποιοί Κατηγορία:Έλληνες ράπερ
Αχέρων
Γεωγραφία του Αχέροντα Ποταμού
Ο Πυριφλεγέθων ποταμός, κατά μία άποψη, αντιστοιχεί με το λεγόμενο «Σουλιώτικο Ρέμα» (απεικονιζόμενο σε γκραβούρα του Laurembergio του 1653). Κατά μία άλλη άποψη «ο Πυριφλεγέθοντας (= θρακαναμμένος) είναι το ποτάμι του Καναλακίου, ο σημερινός Κάκαβας του οποίου τα νερά έπεφταν στον Αχέροντα και από εκεί στην Αχερουσία λίμνη. Το όνομα αποδίδεται σε φωτιές - σπινθήρες πού αναφέρονται μέσα στο ποτάμι. Οι φωτιές αυτές αποδίδονται σε πιθανές φωσφορούχες ουσίες πού έκαναν τα ξύλα δένδρων να σπινθηρίζουν». Κατά άλλη άποψη της Ελενας Παλάσκα και Λάζαρου Συνέσιου, η οποία αναγράφεται στο επίσημο τουριστικό οδηγό της Νομαρχίας Πρέβεζας, "ο Πυριφλεγέθων ποταμός ταυτίζεται με τον Βουβοπόταμο (Βωβός Ποταμός)". Ο Κωκυτός κατά μία άποψη ταυτίζεται με τον Μαυροπόταμο (Μαύρο ποταμό).
Το Ορεινό τμήμα του Αχέροντα
Ο βασικός Αχέρων σχηματίζεται αρχικά από δύο παραπόταμους - χειμάρρους, με λιγοστό νερό το καλοκαίρι αλλά άφθονο το χειμώνα. Ο ένας παραπόταμος ξεκινά από τα Όρη Σουλίου (χωριά Καταμάχη, Ζωτικό, Μπεστιά, Σιστρούνι, κλπ), ο άλλος δε χείμαρρος από τη βάση του όρους Τόμαρος (χωριά Λίπα, Αχλαδέα, Βαρυάδες, κλπ). Οι δυο παραπόταμοι ενώνονται στο χωριό Πολυστάφυλο (300 κάτοικοι) και δημιουργούν τον κύριο κορμό του Αχέροντα. Στη συνέχεια ο ποταμός ρέει μέσα σε μια κοιλάδα με την ονομασία «Λάκκα Σούλι», με όρια από το χωριό Πολυστάφυλο έως τη γέφυρα του χωριού Σερζιανά στα σύνορα Ν. Πρέβεζας και Ιωαννίνων. Η κοιλάδα «Λάκκα Σούλι» περιλαμβάνεται μεταξύ των ορεινών συγκροτημάτων «Όρη Σουλίου» και «Θεσπρωτικά όρη».
Τα Στενά του Αχέροντα (Χαράδρα)
Σε απόσταση 100-200 μέτρων από την γέφυρα των Σερζιανών, το ανάγλυφο του Αχέροντα γίνεται εντονότερο και ο ποταμός εισέρχεται σε μια χαράδρα γνωστή ως τα Στενά του Αχέροντα. Σε αρκετά τμήματα του ποταμού, εκεί που η ροή του είναι ομαλή, σχηματίζονται νερόλακκοι και μικρές λίμνες, τόποι ιδανικοί για τη διαβίωση πολλών αμφιβίων και ψαριών. Σε άλλες πλευρές, ο ποταμός κυλά ορμητικά μέσα από κατακόρυφους και ψηλούς βράχους. Αρκετές φορές το ύψος τους ξεπερνά τα 100 μέτρα, ενώ το πλάτος του ποταμού στα σημεία αυτά φτάνει τα δύο μέτρα.
Η «Χαράδρα του Αχέροντα» είναι το πλέον επικίνδυνο τμήμα του Αχέροντα ποταμού. Αρχίζει από την τσιμεντένια γέφυρα των Σερζιανών Ιωαννίνων και καταλήγει στους καταρράκτες στη γέφυρα της «Σκάλας Τζαβέλαινας», όπου αφ' ενός μεν χύνεται ο ομηρικός ποταμός Πυριφλεγέθων (ή Σουλιώτικο ρέμα) και αφετέρου υπάρχει μονοπάτι που οδηγεί στο Σούλι (χωριό Σαμονίδα) σε 3-4 ώρες. Οι στρατιωτικοί χάρτες ονομάζουν τον παραπόταμο αυτό «Σουλιώτικο ρέμα», σε άλλα δε έντυπα αναφέρεται και σαν ως "Τσαγγαριώτικο ρέμα" και ως «ρέμα του Ντάλα», από το όνομα του ιδιοκτήτη κάποιου μύλου που υπήρχε εκεί. Στο τμήμα αυτό του ποταμού υπάρχει εναλλαγή μορφολογίας με σημεία πού είναι για βάδιση και άλλα πού έχουν βάθος πάνω από 3 μ.
Ο όρος «Πύλες του Άδη» είναι μυθολογικός και αρχαιολογικός, και αφορά σαφώς τις τρεις σιδερόφρακτες πύλες του Αρχαίου Νεκρομαντείου του Αχέροντα, που βρίσκεται στο λόφο Ξυλόκαστρο στο χωριό Μεσοπόταμος του τ. Δήμου Φαναρίου Πρέβεζας. Ως «Πύλες του Άδη» απεκλήθησαν τα στενά περάσματα του ποταμού, τα σχηματισμένα από κάθετες πλάκες βράχων, ύψους τουλάχιστον 100-200 μέτρων και πλωτού πλάτους μόλις 2 μέτρων. Μέχρι το έτος 1992 ουδεμία δημοσίευση υπήρχε διεθνώς, για την Χαράδρα του Αχέροντα. Η Αρχαία Ελληνική γραμματεία πουθενά δεν κάνει λόγο για τη Χαράδρα του Αχέροντα. Μέχρι και τη δεκαετία του 1990, οι Ελληνικές και ξένες εγκυκλοπαίδειες, μέχρι τότε, έγραφαν ότι "ο ποταμός Αχέρων ρέει μέσα σε χαράδρα, εξαφανίζεται και ρέει υπογείως, και επανεμφανίζεται και ρέει μέχρι τη θάλασσα" (Εγκυκλοπαίδεια Δομή και Microsoft Encarta).
Ο τέως Δήμος Λούρου, σήμερα Δήμος Πρέβεζας, οργανώνει κάθε χρόνο εκδηλώσεις με πολυάριθμους επισκέπτες σε αυτό το σημείο. Το συνολικό μήκος του τμήματος αυτού του Αχέροντα (Χαράδρα) είναι περίπου 10 χλμ και απαιτούνται 7-8 ώρες για τη διάσχισή του το καλοκαίρι. Πέραν της ένυδρης διάσχισης, από το έτος 2000 είναι εφικτή πλέον και η πεζοπορία κατά μήκος της Χαράδρας από το πλακόστρωτο μονοπάτι της εταιρείας ΕΤΑΝΑΜ ΑΕ.
Οι Πηγές του Αχέροντα στο Βουβοπόταμο
Προχωρώντας καθοδικά, το τμήμα αυτό αρχίζει από τη στροφή του ποταμού στην πέτρινη γέφυρα της «Σκάλας Τζαβέλαινας» και, περνώντας από τη θέση «Πηγές του Αχέροντα» 2 χλμ πριν τη Γλυκή, τελειώνει στη μεταλλική γέφυρα της Γλυκής Θεσπρωτίας. Έχει τουριστικό ενδιαφέρον, γιατί περιέχει το πρώτο στενό πέρασμα, το οποίο διαφέρει από τα άλλα δύο στενά ως προς τη διάμετρο του εύρους και ως προς την αρχιτεκτονική διαμόρφωσης. Το συνολικό μήκος του τέταρτου τμήματος είναι περίπου 6 χλμ. Καθοδικά, μετά την πέτρινη γέφυρα στη σκάλα Τζαβέλαινας βρίσκονται τα πρώτα στενά του Αχέροντα. Στη συνέχεια απαιτείται εναλλαγή βάδισης κολύμβησης και το μέγιστο βάθος υδάτων φτάνει τα 2,5μ. Η έξοδος του φαραγγιού βρίσκεται στη θέση «Πηγές του Αχέροντα». Οι «Πηγές του Αχέροντα» (νερό αναβλύζει από τη γη στη βάση μεγάλου βράχου) ανήκουν εκατέρωθεν στην κοινότητα Βουβοπόταμου Πρέβεζας. Μετά τις πηγές ο Αχέρων σχηματίζει μαιάνδρους μήκους 2 χλμ σε μια μικρή κοιλάδα και καταλήγει στη Γλυκή Θεσπρωτίας. Τα επόμενα δύο χιλιόμετρα μετά τις «Πηγές του Αχέροντα» είναι βατά και προσφέρονται για απλή πεζοπορία. Η πλήρης καθοδική διάσχιση της χαράδρας του Αχέροντα προϋποθέτει ξεκίνημα από το Τρίκαστρο Πρέβεζας και κατάληξη στη Γλυκή. Είναι πολύ δύσκολη και διαρκεί 8-10 ώρες, απαιτεί δε εξοπλισμό και σημαντικές ικανότητες. Εάν επιλεγεί πορεία ανοδικά προς το ρεύμα του Αχέροντα, είναι δυνατή η επιστροφή από το μονοπάτι πού οδηγεί στη σήραγγα της «Σκάλας Τζαβέλαινας» (σήραγγα του 1960, αποτυχημένη προσπάθεια διάνοιξης δρόμου προς το Σούλι). Η «Σκάλα Τζαβέλαινας» είναι κλιμακωτό μονοπάτι, απόκρημνο σε μερικά σημεία το οποίο από τη σήραγγα του 1960 οδηγεί στο ποτάμι και από εκεί με παλιό γεφύρι περνά απέναντι προς το «μύλο του Ντάλλα» και από εκεί με ανοδικό μονοπάτι 3 ωρών οδηγεί στη Σαμονίδα (Σούλι). Το ΙΓΜΕ (Ινστιτούτο Γεωλογικών και Μεταλλευτικών Ερευνών) Ηπείρου γράφει στο ειδικό ταξιδιωτικό έντυπο:
Από τη Χαράδρα του Αχέροντα μέχρι το Νεκρομαντείο
Μετά τη Γλυκή, ακολουθεί ένα μεγαλύτερο τμήμα του ποταμού μήκους περίπου 12-14 χλμ που τελειώνει στη γέφυρα Μεσοπόταμου Πρέβεζας, στην Εθνική Οδό Πρέβεζας-Ηγουμενίτσας. Εδώ σε ένα λόφο βρίσκεται το Αρχαίο Νεκρομαντείο και η Αρχαία Εφύρα. Χαρακτηριστικό είναι ότι κάθε χρόνο ο Αχέρων πλημμυρίζει και η περιοχή της γέφυρας στο Καστρί (περιοχή αρχαίας Πανδοσίας) αποκλείεται για 1-2 μέρες. Το έτος 2005, μετά το τραγικό ατύχημα πνιγμού ενός δασκάλου με το μικρό παιδί του (το αυτοκίνητό τους παρασύρθηκε από τα νερά του ποταμού Αχέροντα) η επίσημη πολιτεία κατασκεύασε τη γέφυρα Αχέροντα στο Καστρί. Το τμήμα αυτό του Αχέροντα ήταν μέχρι προ 20 ετών πλήρως πλωτό, μάλιστα υπάρχουν στο Καστρί και μεταλλικοί κρίκοι προσδέσεως των πλοιαρίων, αλλά λόγω της ανεξέλεγκτης βλάστησης δεν είναι πλωτό πλέον.
Το πλωτό τμήμα του Αχέροντα - Το δάσος της Περσεφόνης - Οι εκβολές του Αχέροντα
Μετά το Μεσοπόταμο, ακολουθεί ένα πιο πλατύ τμήμα του ποταμού που είναι πλωτό. Στο τέλος αυτού του τμήματος ο Αχέρων δέχεται τα ήρεμα νερά δύο παραποτάμων του, του Κωκυτού (λίγο μετά το Νεκρομαντείο) και του Βωβού στη συνέχεια (ή ίσως Πυριφλεγέθοντα), (Βωβός: εξ ου και το όνομα της κοινότητας Βουβοπόταμος). Στην περιοχή αυτή έχουν γίνει πολλά αποστραγγιστικά αρδευτικά έργα και η γεωγραφία του ποταμού είναι περίπλοκη. Λίγο πριν την Αμμουδιά εκβάλλει στή στροφή αριστερά, ένα μεγάλο αρδευτικό Κανάλι που μοιάζει με παραπόταμο και δημιουργεί γεωγραφική σύγχυση. Η ονομασία «Φανάρι» για τον ομώνυμο Δήμο, προέρχεται από το Μεγάλο Φάρο στήν Αμμουδιά (Χειμέριον Άκρον) και τα πολλά φανάρια πού ήταν παλαιότερα τοποθετημένα παραποταμίως για να καθοδηγούνται τη νύκτα τα πλοιάρια. Στα πέντε τελευταία του χιλιόμετρα μέχρι τις εκβολές του ο ποταμός Αχέρων είναι πλωτός. Τέσσερις βαρκάρηδες κάνουν τουριστικές διαδρομές τους καλοκαιρινούς μήνες στον Πλωτό Αχέροντα αλλά και στις παραλίες του Ιονίου δίπλα, με έδρα την Αμμουδιά. Επίσης στο δέλτα του, γίνεται από το 2010 ξενάγηση με κανό-καγιάκ. Στο τελευταίο αυτό τμήμα υπάρχει μια παραποτάμια πεζοπορική διαδρομή 4 χλμ, δίπλα στο "Δάσος της Περσεφόνης". Στις εκβολές υπάρχει η θαλάσσια παραλία του χωριού Αμμουδιά.
Πρόγραμμα Natura 2000
Ο Αχέρων έχει χαρακτηριστεί περιοχή ιδιαίτερου κάλλους και πηγή σημαντικών πληροφοριών και γνώσεων στον τομέα της περιβαλλοντικής εκπαίδευσης. Τόσο τα στενά και οι εκβολές του Αχέροντα όσο και η ευρύτερη περιοχή ανήκουν στο Ευρωπαϊκό Δίκτυο Προστατευόμενων περιοχών φύση 2000 (Natura 2000) (κωδικός GR2140001). Συγκεκριμένα στην περιοχή υπάρχουν 699 είδη χλωρίδας εκ των οποίων τα 449 συναντώνται στο δέλτα και τα 250 στα στενά, ενώ στην περιοχή του Δέλτα υπάρχουν 19 τύποι οικοτόπων. Ιδιαίτερα σημαντικές υγροτοπικές περιοχές αποτελούν επίσης το έλος της Αμμουδιάς και το έλος της Βαλανιδοράχης ενώ σημαντικός είναι και ο αριθμός των σπάνιων ειδών πανίδας της περιοχής. Αξιοσημείωτη στην κατηγορία των ψαριών είναι η ύπαρξη του γωβιού, ο οποίος συναντάται μόνο στον Αχέροντα.
Χλωρίδα και πανίδα του ποταμού
Η πανίδα του ποταμού Αχέροντα αποτελείται από άφθονα μικρά ψάρια, χέλια, καβούρια, βατράχια, πεταλούδες και λίγα ακίνδυνα νερόφιδα. Σπάνια μπορεί να συναντήσει κανείς βίδρες, οι οποίες υπάρχουν και στον Λούρο ποταμό, τρεφόμενες με πέστροφες. Τέλος στο τελευταίο τμήμα του Αχέροντα («Δάσος της Περσεφόνης») χαρακτηριστικές είναι οι, κρεμάμενες από τις ιτιές, αηδονοφωλιές. Στις βραχώδεις πλαγιές των στενών του Αχέροντα φωλιάζουν πολλά είδη αρπακτικών πουλιών, όπως γερακίνες, ξεφτέρια, βραχοκιρκίνεζα, ασπροπάρηδες και φιδαετοί. Στην ευρύτερη περιοχή συχνά συναντώνται όρνια, πετρίτες, σπιζαετοί και χρυσαετοί. Μεγάλα θηλαστικά, όπως λύκοι και αγριογούρουνα, αναζητούν τροφή και καταφύγιο στις δασωμένες πλαγιές του φαραγγιού, ενώ άλλα θηλαστικά της περιοχής των στενών είναι η αλεπού, ο ασβός, το κουνάβι, η νυφίτσα, η αγριόγατα, ο δασοποντικός κ.ά.
Στα νερά του Αχέροντα αναπαράγονται περισσότερα από εννέα είδη ψαριών, ένα από τα οποία είναι ο αχερωνογοβιός, ενδημικό είδος του Αχέροντα. Τη χλωρίδα των στενών συνθέτουν ασφάκες, σπάρτα, λαδανιές, φτέρες, πλατάνια, ιτιές, αριές και άλλα 180 είδη φυτών και δένδρων. Ανάμεσά τους υπάρχουν και πολλά σπάνια, όπως η μόλτκια η πετρώδης, η σκαβιόζα η ηπειρωτική, η σκουτελλάρια η λειμώνιος και αρκετά είδη που φύονται αποκλειστικά στην Ελλάδα, όπως τα Cerastium brachypelatum ssp. pindigenum και Crepis hellenica ssp. hellenica.
Σπορ στον Αχέροντα
Στον Αχέροντα λαμβάνουν χώρα διάφορες δραστηριότητες όπως κανό, καγιάκ και ράφτινγκ ενώ υπάρχει η δυνατότητα διάσχισης του ποταμού μέχρι τις εκβολές του στην Αμμουδιά, με κατάλληλο σημείο κατάβασης τα Στενά. Επίσης με κατάλληλο εξοπλισμό πραγματοποιείται και διάσχιση του φαραγγιού του Αχέροντα.
Εξωτερικοί σύνδεσμοι]
Αχερων Κατηγορία:Ποταμοί της Θεσπρωτίας Αχερων Κατηγορία:Φαράγγια στην Ελλάδα
Πολυμήλη
Στην ελληνική μυθολογία με το όνομα Πολυμήλη είναι γνωστά τα παρακάτω τρία πρόσωπα:
Πηγές
Πολυμηλη
Νέα Ηλιούπολη Καΐρου
Καταλαμβάνει έκταση 5.888 στρέμματα και χαρακτηρίζεται από εξαιρετική πολεοδομία και διατηρεί την πόλη σε κατοικημένες περιοχές (Κτίρια-εξοχικά), και εκπαιδευτικές και ψυχαγωγικές, εμπορικές και διοικητικές, ιατρικές, κλαμπ, ανοιχτούς χώρους, πράσινες περιοχές και γήπεδα γκολφ. Η πόλη είναι μια σύγχρονη επέκταση της περιοχής της Ηλιούπολης.
Η θέση της πόλης βρίσκεται μόλις 15 λεπτά από την περιφερειακή οδό και 25 λεπτά από τις περιοχές Ηλιούπολη και την πόλη Νασρ.
Παραπομπές
Κατηγορία:Περιοχές Μείζονος Καΐρου
Κόνραντ Βίλχελμ Ντέλιους
Ο Κόνραντ Βίλχελμ Ντέλιους (γερμ. Conrad Wilhelm Delius, 1751 - 1834) υπήρξε Γερμανός πολιτικός. Διετέλεσε δήμαρχος του Μπίλεφελντ και βουλευτής στο βασίλειο της Βεστφαλίας.
Βιογραφία
Γεννήθηκε στις 30 Μαΐου 1751 στο Φέρσμολντ. Η καταγωγή του ήταν από αστική οικογένεια που είχε υφαντική βιοτεχνία και εμπορευόταν υφάσματα. Πατέρας του ήταν ο Ντάνιελ Κόνραντ Ντέλιους (1697-1768), δήμαρχος του Φέρσμολντ. Η μητέρα του, Μαργκαρέτα Άννα, το γένος Χάιντσικ ήταν κόρη ιερωμένου. Ο Κόνραντ Βίλχελμ ήταν το νεότερο παιδί και είχε άλλα δώδεκα αδέλφια. Ο ίδιος παντρεύτηκε τρεις φορές και απέκτησε δεκαπέντε τέκνα. Ως πολιτικός τιμήθηκε με το μετάλλιο του στέμματος της Βεστφαλίας.
Απεβίωσε στις 18 Φεβρουαρίου 1834 στο Χέρφορντ.
Πηγές
Κατηγορία:Γερμανοί πολιτικοί
Διοικητική διαίρεση του Τζιμπουτί
Περιφέρεια
250px|right|thumb|Οι περιφέρειες του Τζιμπουτί
Επαρχίες
250px|right|thumb|Οι περιφέρειες του Τζιμπουτί
Δείτε επίσης
Κατηγορία:Γεωγραφία του Τζιμπουτί
Σάρα (Θεοδώρα)
Σάρα, Θεοδώρα ή Σάρα-Θεοδώρα είναι το όνομα με το οποίο είναι γνωστή σήμερα η δεύτερη γυναίκα του τσάρου της Βουλγαρίας, Ιβάν Αλέξανδρου (βασίλεψε 1331-1371). Υπάρχουν κάποιες ελληνικές και γαλλικές πηγές που ισχυρίζονται ότι ήταν κόρη ενός Βενετού τραπεζίτη. Οι πηγές συμφωνούν ότι ήταν εβραϊκής καταγωγής και είχε ζήσει με την οικογένεια της στην εβραϊκή συνοικία του Τιρνόβου. Ο Ιβάν Αλέξανδρος χώρισε την επί πολλά χρόνια γυναίκα του, Θεοδώρα της Βλαχίας, η οποία εξαναγκάστηκε να γίνει μοναχή, και αφού η Σάρα ασπάστηκε τον Ορθόδοξο χριστιανισμό, την παντρεύτηκε στα τέλη της δεκαετίας του 1340.
Η νέα τσαρίνα έγινε γνωστή για την παθιασμένη υποστήριξη στη νέα της θρησκεία. Ήταν μία από τους υποκινητές μίας εκκλησιαστικής συνόδου εναντίον των Εβραίων. Αναστήλωσε πολλές ορθόδοξες εκκλησίες και έχτισε αρκετά μοναστήρια. Αυτός είναι και ο λόγος που η Βουλγαρική Εκκλησία την είχε σε μεγάλη υπόληψη.
Δεν υπάρχει αμφιβολία ότι η Θεοδώρα έπαιξε σημαντικό ρόλο στον χωρισμό της Βουλγαρικής Αυτοκρατορίας μεταξύ του πρωτότοκου γιου της, Ιβάν Σισμάν, και του μεγαλύτερου από τον Ιβάν Σισμάν και μοναδικού επιζώντος γιου του Ιβάν Αλέξανδρου από τον πρώτο του γάμο, Ιβάν Σρατσιμίρ. Καθώς ο Ιβάν Σισμάν ήταν ο πρώτος γιος του Ιβάν Αλέξανδρου που γεννήθηκε μετά την άνοδό του στον θρόνο, η Θεοδώρα επέμεινε ότι ήταν και ο μόνος που άξιζε το στέμμα. Ο Ιβάν Σισμάν στέφτηκε συναυτοκράτορας από τον πατέρα του και ο Ιβάν Σρατσιμίρ χρίστηκε Δεσπότης του Βιδινίου. Μετά τον θάνατο του Ιβάν Αλέξανδρου το 1371, ο Ιβάν Σισμάν έγινε Τσάρος ενώ ο Ιβάν Σρατσιμίρ ανακήρυξε το Βιδίνιο ως ξεχωριστό κράτος-αυτοκρατορία. Η σχέση των δύο αυτοκρατοριών έγινε "ψυχρή" και παρέμεινε έτσι παρά τoν επαπειλούμενο οθωμανικό κίνδυνο.
Η τσαρίνα Θεοδώρα συχνά κατηγορείται για τον διαμελισμό της Βουλγαρικής Αυτοκρατορίας, που οδήγησε τελικά στην οθωμανική κατάκτηση της Βουλγαρίας στα τέλη του 14ου αιώνα. Παρ' όλο που είναι αναμφίβολη η επιρροή της υπέρ του γιου της, Ιβάν Σισμάν, μετά βίας μπορεί να θεωρηθεί ο μόνος λόγος για την πτώση της Βουλγαρίας στους Οθωμανούς. Τα προβλήματα με τη σταθερότητα του κράτους είχαν αρχίσει πολύ πριν τη γνωρίσει ο Τσάρος. Η Βουλγαρία που κληρονόμησαν ο Ιβάν Σισμάν και ο Ιβάν Σρατσιμίρ είχε πολύ λίγα κοινά με την αυτοκρατορία του Ιβάν Ασέν Β΄. Οι ένδοξες μέρες είχαν παρέλθει. Τα προβλήματα με τη Σερβία και την Ουγγαρία δεν είχαν να κάνουν με τη Θεοδώρα, και η οθωμανική εισβολή στη Βουλγαρία και σε όλη τη Βαλκανική Χερσόνησο ήταν αναμενόμενη ούτως ή άλλως. Δεδομένων των αποτυχημένων προσπαθειών των Βυζαντινών αυτοκρατόρων, των Βούλγαρων Τσάρων, των Σέρβων Βασιλέων, των Πριγκίπων της Βλαχίας και των υπολοίπων Βουλγάρων και Σέρβων Δεσποτών να απωθήσουν τους Τούρκους, δεν υπάρχει λόγος να υποστηριχθεί ότι η κατάσταση θα άλλαζε αν ο Ιβάν Σρατσιμίρ κληρονομούσε όλη τη Βουλγαρική Αυτοκρατορία (η οποία ήδη άλλωστε είχε χάσει την κυριαρχία της στη Δοβρουτσά και τη Βλαχία).
Η Βουλγάρα Τσαρίνα, παρόλο που σήμερα είναι ευρέως γνωστή ως Σάρα ή Σάρα-Θεοδώρα, το πραγματικό της όνομα πριν ασπαστεί τον χριστιανισμό δεν αναφέρεται σε καμία πηγή. Το όνομα «Σάρα» με το οποίο είναι γνωστή προήλθε από την τραγωδία «Προς τον γκρεμό» του μεγάλου Βούλγαρου συγγραφέα Ιβάν Βάζοφ, της οποίας το θέμα είναι η ιστορία αγάπης του ηλικιωμένου Τσάρου και μιας όμορφης Εβραίας με το όνομα Σάρα.
Η ημερομηνία του τέλους της τσαρίνας δεν είναι γνωστή, αν και κάποιοι ιστορικοί εικάζουν ότι απεβίωσε στα τέλη της δεκαετίας του 1380.
Οικογένεια
Είναι γνωστά πέντε παιδιά της Θεοδώρας και του Ιβάν Αλέξανδρου:
Αναφορές
Κατηγορία:Τσάροι της Βουλγαρίας Κατηγορία:Οίκος των Ασέν
Οικονομική αποδοτικότητα
Οικονομική Αποδοτικότητα είναι η κατανομή σπάνιων πόρων με τέτοιο τρόπο ώστε να μην μπορεί να γίνει ανακατανομή που να αφήνει ένα άτομο σε καλύτερη θέση, χωρίς να αφήνει τουλάχιστον ένα άλλο σε χειρότερη.
Κατηγορία:Οικονομικά Κατηγορία:Οικονομικά-επέκταση
Σταυροδρόμι Πέλλας
Το Σταυροδρόμι είναι οικισμός της Κεντρικής Μακεδονίας στην Περιφερειακή Ενότητα Πέλλας.
Γεωγραφικά - Ιστορικά στοιχεία
Το Σταυροδρόμι βρίσκεται στα νότια όρια με την Περιφερειακή Ενότητα Ημαθίας, στην πεδιάδα των Γιαννιτσών, σε υψόμετρο 20 μέτρα. Απέχει 81 χλμ. Δ. της Θεσσαλονίκης, 23 χλμ. Ν.-ΝΔ. των Γιαννιτσών (έδρα του δήμου), 29 χλμ. Α.-ΝΑ. της Έδεσσας και 21 χλμ. ΒΑ. της Νάουσας. Ενοριακός ναός είναι η εκκλησία της Κοιμήσεως της Θεοτόκου, στο νοτιοανατολικό άκρο του χωριού εντός του νεκροταφείου. Στη βάση επιγραφής που είναι στο υπέρθυρο της νότιας εισόδου της αναγράφει ότι κτίστηκε το 1875.
Αναφέρεται επίσημα, μετά τους Βαλκανικούς Πολέμους, το 1918 στο ΦΕΚ 152Α - 09/07/1918 με την παλιά ονομασία του από την περίοδο της τουρκοκρατίας ως Τσίτσιγας (Čečig’s ή Češig’s) να προσαρτάται στην τότε κοινότητα Γκόλο Σέλο. Το 1926 με το ΦΕΚ 413Α - 22/11/1926 μετονομάστηκε σε Σταυροδρόμι. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με τα Εσώβαλτα, αποτελούν την κοινότητα Εσωβάλτων η οποία υπάγεται στη δημοτική ενότητα Κρύας Βρύσης του Δήμου Πέλλας ενώ σύμφωνα με την απογραφή του 2011 απογράφησαν 486 κάτοικοι.
Οι απογραφές πληθυσμού μετά τον Β' Παγκόσμιο Πόλεμο είναι:
Σημειώσεις παραπομπές
Κατηγορία:Δήμος Πέλλας Κατηγορία:Χωριά του νομού Πέλλας
Πιέτρο Μπαντόλιο
Ο Πιέτρο Μπαντόλιο (ιταλικά: Pietro Badoglio, 28 Σεπτεμβρίου 1871 - 1 Νοεμβρίου 1956) ήταν Ιταλός στρατάρχης, διπλωμάτης, αντιβασιλεύς και πολιτικός.
Γεννήθηκε το 1871. Ακολούθησε τον στρατιωτικό κλάδο και κατά τον Ιταλοτουρκικό πόλεμο του 1911 υπηρέτησε στο επιτελείο της Τρίπολης. Στον Α΄ Παγκόσμιο Πόλεμο σχεδίασε και εκτέλεσε με επιτυχία επίθεση στο όρος Σαμποτίνο που προηγήθηκε της πτώσης της Γκορίτσια, τον Αύγουστο του 1916. Στη μάχη του Καπορέτο διοικούσε το 27ο Σώμα Στρατού. Τον Φεβρουάριο του 1918 ανέλαβε τη θέση του υπαρχηγού στο Γενικό Επιτελείο υπό τον Ντιάζ. Διεύθυνε ο ίδιος τις προκαταρκτικές διαπραγματεύσεις της ανακωχής την οποία και υπέγραψε ως αντιπρόσωπος της Ιταλίας.
Το 1919 έγινε στρατηγός και το 1923 ανέλαβε πρέσβης της Ιταλίας στη Βραζιλία απ' όπου και ανακλήθηκε και ανέλαβε Διοικητής της Λιβύης κατά το χρονικό διάστημα 1928-1933. Στις 25 Ιουνίου 1926 προήχθη στον βαθμό του στρατάρχη. Στη συνέχεια ανέλαβε αρχιστράτηγος των ιταλικών δυνάμεων κατά τον ιταλο-αβησσυνιακό πόλεμο οπότε και ορίστηκε Αντιβασιλεύς της Ιταλικής Ανατολικής Αφρικής.
Το 1947 εισήχθηκε σε δίκη για συνεργασία με το φασιστικό καθεστώς όπου και καταδικάστηκε με συνέπεια ν' αποβληθεί της Γερουσίας της οποίας αποτελούσε μέλος. Πέθανε στο Μιλάνο το 1956.
Εξωτερικοί σύνδεσμοι
Κατηγορία:Ιταλοί στρατιωτικοί Κατηγορία:Πρωθυπουργοί της Ιταλίας Κατηγορία:Στρατάρχες της Ιταλίας Κατηγορία:Ελληνοϊταλικός πόλεμος 1940 Κατηγορία:Φασιστική Ιταλία Κατηγορία:Ιταλοί φασίστες